Centenars de veïnes i veïns de Burjassot corren i marxen contra la Violència de Gènere
2025-07-24

La plaça de l’Ajuntament ha sigut el punt de trobada, un any més, de la Volta a Peu contra la Violència de Gènere de Burjassot que, després de no poder celebrar-se l’any passat, aquest 2021 ha tornat a reunir a centenars de veïnes i de veïns que han corregut i marxat contra aquest tipus de violència.

Organitzada des de la regidoria d’Igualtat i Feminisme, dirigida per l’alcalde de Burjassot, Rafa García i a través d’Espai Dona, la XI Volta a Peu arrancava a les onze en punt del matí amb una eixida en la qual, tal com es pot veure en la imatge, un gran nombre de dones ocupaven la primera línia.

L’atleta més ràpid a completar el recorregut ho va fer en tot just 13 minuts, donant pas després a la resta de corredors i corredores i marxadors i marxadores que, a poc a poc, van anar entrant en meta amb il·lusió d’haver participat en aquesta gran carrera en la qual no era important la marca sinò cridar un NO rotund contra la violència de gènere.